2nd one day Match : India vs Zimbabwe
టాస్ గెలిచి ఫీల్డింగ్ ఎంచుకున్న టీమిండియా
తొలి వన్డేలో బంపర్ విక్టరీ సాధించిన ధోనీసేన రెండో వన్డేలోనూ అదే జోరును కొనసాగించాలని తహతహలాడుతోంది.
TNN | Updated:
Jun 13, 2016, 12:50PM IST
హరారే: జింబాబ్వే తో జరుగుతున్న రెండో వన్డేలో టీమిండియా టాస్ గెలిచి ఫీల్డింగ్ ఎంచుకుంది. వర్షం కారణంగా ఔట్ ఫీల్డ్ తడిగా ఉండటంతో టాస్ 10 నిమిషాల ఆలస్యమైంది. కాగా ఈ మ్యాచ్ లో తొలి వన్డేలో ఆడిన జట్టునే కొసాగించాలని టీమిండియా మేనేజ్‌మెంట్ నిర్ణయించింది. జింబాబ్వే జట్టులో ఒక మార్పు చేసినట్లు ఆ జట్టు కెప్టెన్ క్రీమర్ వెల్లడించాడు. ఇదిలా ఉండగా తొలి వన్డేలో విజయకేతనం ఎగురవేసిన ధోనీ సేన రెండో వన్డేలోనూ అదే జోరు కొనసాగించాలని తహతహలాడుతోంది. ఆరంభంలో వికెట్లు తీసి జింబాబ్వే జట్టును ఒత్తిడిలో నెట్టాలనే వ్యూహంతో ధోనీ సేన గేమ్ ప్లాన్ చేసింది. అయితే తొలి వన్డేలో ఓడిన జింబాబ్వే జట్టు ఓటమి బదులు తీర్చుకోవాలనే కసితో బరిలోకి దిగుతోంది. సొంతగడ్డపై ఆడుతుండగా ఆ జట్టుకు అనుకూల అంశంగా మారింది. దీంతో ఈ మ్యాచ్ రసవత్తరంగా సాగే అవకాశముందని క్రీడా విశ్లేషకులు అభిప్రాయపడుతున్నారు.